Európa Nekünk

2018/5. szám

**Szavazni akarunk**

**Vezetői képzés Brüsszelben**

**„Nehéz lehet a választójogodért harcolni, de megéri!”**

**Soufiane a könnyen érthető kommunikációról beszél**

**Spanyolországban a gondnokság alatt álló emberek is**

**fognak szavazni a következő választásokon**

**Dániában több gondnokság alatt álló ember**

**fog szavazni a parlamenti választásokon**

**Vezetői képzés Brüsszelben**

Mint minden évben,

az **Inclusion Europe** idén is megszervezte

a vezetői képzését.

Ez egy képzés,

ahol az emberek megtanulják,

hogyan álljanak ki a jogaikért.

A vezetői képzés egy háromnapos találkozó,

ahol a világ minden tájáról érkeznek

**önérvényesítők** és családtagok.

Idén az **európai parlamenti választásokról**

és a **gondnokság alatt állók**

szavazati jogáról beszéltek.

A szavazás nagyon fontos.

Amikor szavazol, elmondhatod,

hogy mit gondolsz a közösség működéséről

és, azt, hogy miket kell rajta változtatni.

Ha a szavazati jogodat elveszik,

az azt jelenti,

hogy másmilyen elbánásban részesülsz,

mint a többiek.

Ez nem igazságos.

Bercse László az Inclusion Europe elnökségének tagja.

Azt mondta, hogy az egyik barátja

egyszer azt mondta neki:

különbözőnek érzi magát a többiektől,

mert nem szavazhat.

A szavazati jog most nagyon fontos téma.

Fontos, mert:

- Jövőre **európai parlamenti** választások lesznek.

Mindenkinek meg kellene engedni, hogy szavazzon.

- Több európai ország is megváltoztatta a törvényeit.

Így ezekben az országokban

már a gondnokság alatt álló emberek szavazhatnak.

Többet olvashatsz a témáról a 16-19. oldalon.

Mivel fontos ez a téma,

sok résztvevő jött el a vezetői képzésre,

hogy a választójogról beszéljenek.

Különböző európai országokból érkeztek.

Voltak önérvényesítők, családtagok, segítők

és mások is, akik a fogyatékossággal élő emberek

választójogáért dolgoznak.

Sok európai országban

a **gondokság** alatt álló emberek

nem szavazhatnak.

Ez nem helyes.

Sok európai országban mindenki szavazhat,

de a szavazás nem **hozzáférhető**.

Miért?

Több oka van:

* nincsen könnyen-érthető tájékoztató arról,

hogy hogyan kell szavazni,

kik a jelöltek,

mit akarnak a jelöltek csinálni.

* nincsenek segítők a szavazóhelyiségekben.

Ezeket a problémákat meg kell oldani.

Ezek le vannak írva

az Inclusion Europe **kiáltványában**.

Az önérvényesítők és a családtagjaik sokat beszéltek

a kiáltványáról a képzés alatt.

Más dolgokról is beszéltek, például:

* hogyan tudnának részt venni az **Európai Parlament** ülésein a fogyatékossággal élő emberek?
* mit tehetnek a **politikusok**

az értelmi fogyatékossággal élő emberekért?

A vezetői tréning utolsó napján a résztvevők

találkoztak politikusokkal és másokkal,

akik az **Európai Uniónak** dolgoznak.

* Typhaine Morillon-nal az Európai Parlamentből,
* Katja Vatter-rel, az Európai Parlamentből,
* Júlia Boada-val és Vesna Jusup-pal,

az Európai Zöld Pártból

* Andrew Burgess-szel,

az Európai Liberális Pártból.

Az önérvényesítők és a családtagjaik

elmondták nekik:

még mindig sok változásra van szükség,

hogy az **értelmi fogyatékossággal** élő emberek is

tudjanak élni a szavazati jogukkal.

A résztvevők örültek,

hogy megoszthatták egymással

a tapasztalataikat és problémáikat.

Az országaikban folytatni fogják a küzdelmet azért,

hogy a gondnokság alatt álló emberek is

szavazhassanak.

Többet is olvashatsz a választójogról

az Európa Nekünk hírlevélben.

A 6-10. oldalon Maribel Cáceres-ről olvashatsz.

Maribel sokat küzdött azért,

hogy visszakapja a szavazati jogát.

Az 14-15. oldalon Dániáról

és Spanyolországról olvashatsz.

Ezekben az országokban most már

a gondnokság alatt álló emberek is szavazhatnak.

**„Nehéz lehet a választójogodért harcolni, de megéri!”**

Amikor Maribel 18 éves lett,

a bíróság elvette a **cselekvőképességét.**

Azt mondták neki,

hogy emiatt nem szavazhat.

Sokáig küzdött,

hogy visszakapja a szavazati jogát.

Elérte a célját.

Maribel **önérvényesítő**,

aki sok dolgot csinál.

Itt egy interjú Maribellel:

**A bíróság elvette a cselekvőképességedet**

**amikor 18 éves voltál.**

**Azt mondták,**

**hogy emiatt nem szavazhatsz.**

**Mit tettél, hogy visszakapd**

**a szavazati jogod?**

Sok időbe telt.

Sok támogatást kaptam a Plena Inclusiontól.

A Plena Inclusión egy spanyol szervezet,

ami az értelmi fogyatékossággal élő

embereket képviseli.

Meg kellett győznöm a bírót,

hogy visszakapjam a szavazati jogom.

Össze kellett gyűjtenem

nagyon sok dokumentumot

a bíróval való találkozásra.

Volt egy újabb találkozóm a bíróval,

ahol azt mondta, hogy igazam van

és visszakaptam a szavazati jogom.

**Mióta nem jársz iskolába?**

17 éves korom óta nem járok iskolába.

Nem tudtam folytatni a tanulmányaim,

mert nem kaptam ehhez elég segítséget.

**Elkezdtél járni végül a Plena Inclusión óráira.**

**Mit tanultál ott**

**és milyen támogatást kaptál?**

Az életem megváltozott

amikor elkezdtem járni a Plena Inclusión-ba.

Alapjogokkal kapcsolatos órára jártam.

Az alapjogok olyan jogok,

amiknek mindenkit meg kellene illetniük.

Ezen az órán megtanultam,

hogy nekem is jogom van szavazni,

mint bárki másnak.

Elhatároztam,

hogy visszaszerzem a szavazati jogomat.

Arról is tanultam,

hogy a fogyatékossággal élő embereket

**diszkrimináció** éri.

Akartam segíteni a hozzám hasonló embereknek

a diszkrimináció elleni küzdelemben.

A tanórák egy spanyol egyetemen voltak.

Nekem fontos volt,

hogy részt vehettem ezeken az órákon,

mert nem sok fogyatékossággal élő ember

tanulhat egyetemen.

**Most oktató vagy.**

**Az oktató az, aki megtanít dolgokat másoknak.**

**Sok előadást tartasz.**

**Miről szoktál előadást tartani?**

2015-ben tartottam először előadást

egy kampány során.

A kampány címe ez volt: „A különbség érték”.

Az előadás során egyetemeken is beszéltem.

Olyan embereknek is tartottam előadást,

akik fogyatékossággal élő embereket segítenek.

Tartottam előadást

**a könnyen érthető kommunikációról**,

annak érdekében,

hogy a szövegek **hozzáférhetők** legyenek

mindenki számára.

Az elmúlt pár hónapban

sok dologról tanultam.

Például:

* **foglalkoztatásról**
* munkahelyi biztonságról
* öregedésről.

**Tavaly részt vettél**

**a Fogyatékossággal Élők Európai Parlamentjében.**

**Mit csináltál ott?**

Csodás volt!

5 fogyatékossággal élő emberrel

voltam egy csoportban.

Brüsszelbe mentünk Spanyolországból,

hogy részt vegyünk az eseményen.

A fogyatékossággal élő emberek

szavazati jogáról beszéltünk.

Két nagyon izgalmas napig tartott az esemény.

Nagyon fontos volt nekünk.

Én voltam az első ember,

onnan ahonnan én jövök,

aki elmehettem Brüsszelbe

és küzdhettem a jogaimért.

**Jövőre fogsz először élni a szavazati jogoddal.**

**Hogyan fogsz erre felkészülni?**

Nagyon izgalmas lesz,

mert még sosem szavaztam.

Minden **politikai pártról** fogok információkat gyűjteni.

Ezután eldöntöm, hogy kire szavazok.

**Nagyon sok ember van még mindig,**

**aki nem szavazhat.**

**Mit tanácsolsz nekik?**

Szerintem harcolniuk kell,

hogy visszakapják a választójogukat.

A szervezetektől sok segítséget kaphatnak.

Sok időbe telhet,

hogy visszakapják a szavazati jogukat,

de nem szabad elveszteni a reményt.

Még akkor is, ha nehéz,

megéri a küzdelem azért,

hogy visszakapják a szavazati jogukat!

A 14-15. oldalon Dániáról és Spanyolországról olvashatsz.

Ezekben az országokban

a gondnokság alatt lévők már szavazhatnak.

Más önérvényesítőkkel is készítettünk interjúkat.

Ezeket itt olvashatod angolul:

<http://inclusion-europe.eu/?tag=inclusion-heroes>

**Soufiane a könnyen érthető kommunikációról beszél**

Az én nevem Soufine,

Belgiumban élek.

Önérvényesítő vagyok.

Az **Inclusion Europe**-nál dolgozom,

mint könnyen érthető szerkesztő.

**Mi a könnyen érthető kommunikáció?**

A könnyen érthető szöveg

tisztán és egyszerűen érthető.

Mint például ez a hírlevél.

Sok értelmi fogyatékossággal élő embernek

és más embereknek is

hasznos a könnyen érthető szöveg.

Itt olvashatsz többet

a könnyen érthető kommunikációról:

[www.easy-to-read.eu](http://www.easy-to-read.eu)

**Miért fontos a könnyen érthető kommunikáció?**

A könnyen érthető információ nagyon fontos

az értelmi fogyatékossággal élő embereknek,

mert ennek köszönhetően:

* új dolgokat tudnak tanulni
* részt tudnak venni a közösségi életben
* megismerik a jogaikat és ki tudnak állni magukért
* meg tudják hozni a saját döntéseiket.

A kollégáimmal sok könnyen érthető szöveget írunk

Például:

* előadásokat
* cikkeket
* konferenciákra készült füzeteket.

Elutaztam pár helyre

és oktattam embereket arra,

hogy hogyan kell könnyen érthető szöveget írni.

Mikor egy szöveget átalakítok

könnyen érthető formába,

meg kell értenem azt is,

hogy miről szól a szöveg.

Megnézem a szöveg formáját és a megjelenését is.

Minden alkalommal egy

ellenőrző lista alapján dolgozom.

Az ellenőrző lista emlékeztet arra,

hogy a szövegnek

miket kell tartalmaznia.

Például a betűknek legalább

14-es méretben kell lenniük,

Arial betűtípussal.

A könnyen érthető szövegben

a szavaknak rövidnek és egyszerűnek

kell lenniük.

Néha vannak a szövegben képek,

hogy segítsenek megérteni a szöveget.

Nekem fontos,

hogy olyan szöveget olvassak,

ami könnyen érthető.

A közösség részének érzem magam,

mert ugyanazt az információt kapom meg,

mint bárki más.

Nekem már sokszor segített

a könnyen érthető kommunikáció.

Például:

* menetrendek olvasásakor
* amikor részt vettem

az **Európai Bizottság** konferenciáján

és könnyen érthető tájékoztatót adtak.

A munkám része,

hogy segítsek ennek a hírlevélnek a szerkesztésében.

Nagy feladat, hogy átírjam a szövegeket

könnyen érthető formába,

mert általában nagyon hosszúk

és nem könnyen érthetők.

De nagyon szeretem a munkámat!

Rövid hírek:

Jó hírek érkeztek Spanyolországból és Dániából.

A következő két oldalon olvashatsz róluk!

**Spanyolországban a gondnokság alatt állók**

**szavazhatnak a következő választásokon**

Spanyolországban megváltoztatják

a **választásokról** szóló jogszabályokat.

Ezzel sok **gondnokság** alatt álló ember

visszakapja a választójogát.

Mostanáig nem tudtak szavazni.

Ez igazságtalan, mert a választójog

és a választásokon való részvétel

egy fontos, mindenkit megillető jog.

A változást a Plena Inclusión

munkájának köszönhetjük.

A Plena Inclusión az **Inclusion Europe** tagja.

A Plena Inclusión sokszor felszólalt

és beszélt a közösségi mediában

a választójogról.

Gratulálunk a Plena Inclusiónnak

és más szervezeteknek,

hogy Spanyolország választójogi törvényének

megváltoztatásáért küzdöttek!

**Dániában több gondnokság alatt álló ember**

**fog tudni szavazni!**

A dán **kormány** azt akarja,

hogy több **gondnokság** alatt álló ember

tudjon szavazni és indulni a **választásokon**.

Dániában vannak emberek,

akik a gondnokság egy speciális típusa alatt állnak,

ami miatt nem tudnak szavazni.

Most új törvény lesz.

Amikor az új törvényt fogják használni,

azok az emberek,

akik ez alatt a speciális gondnokság alatt állnak,

visszakapják a **cselekvőképességüket**.

Részt fognak tudni venni a nemzeti választásokon

és a népszavazásokon is.

A népszavazás az, amikor elmondod

a véleményed egy olyan dologról,

ami fontos az országodban.

Úgy mondod el a véleményed,

hogy elmész a szavazóhelyiségbe,

mint a választásokkor.

A LEV nevű szervezet az Inclusion Europe dán tagja.

Más szervezetekkel együtt a LEV

keményen dolgozott azért,

hogy az értelmi fogyatékossággal élők is

szavazhassanak Dániában.

Gratulálunk a LEV-nek a munkájukért!

Nehezen érthető szavak magyarázata

Cselekvőképesség

A cselekvőképesség azt jelenti,

hogy képesek vagyunk önállóan döntéseket hozni,

és választani dolgok között.

Vannak jogi szabályok, amelyek meghatározzák,

hogyan kell eldönteni,

hogy az ember cselekvőképes-e.

Az értelmi fogyatékossággal élő emberek számára

a cselekvőképesség azt jelenti,

hogy önállóan elvégezhetnek dolgokat.

Például:

• Hozhatnak az életüket érintő döntéseket.

• Megházasodhatnak, családot alapíthatnak,

és gyermeket vállalhatnak.

• Köthetnek szerződéseket, például: munkaszerződést.

• Részt vehetnek a politikai életben,

és joguk van szavazni.

Ha az ember **gondokság** alatt áll, a gondnoka cselekvőképes.

Diszkrimináció

A diszkrimináció azt jelenti,

hogy igazságtalanul bánnak veled

vagy nem kapsz meg minden esélyt,

amit megérdemelsz.

Diszkrimnáció az,

amikor ezek azért történnek veled,

mert értelmi fogyatékossággal élsz.

Más emberekkel is megtörténhet ez.

Például olyan emberekkel,

akiknek más a bőrszíne,

vagy idős emberekkel.

**Európai Bizottság**

**Az Európai Bizottság**

az **Európai Parlamenttel együtt dolgozik.**

Az **Európai Bizottság** jogszabály javaslatokat tesz

az Európai Parlamentnek

és az **Európai Unió Tanácsának**,

hogy megvitassák azokat.

Azt is biztosítja, hogy a tagállamok,

betartsák a már meghozott jogszabályokat.

Európai Parlament

Az Európai Parlament az a hely,

ahol az **Európai Unió** fontos döntéseit meghozzák.

Például: a költségvetésről vagy a jogszabályokról.

Az európai parlamenti képviselők

hozzák meg ezeket a döntéseket.

Ők képviselik az Európai Unióban lakó embereket.

Az Európai Unióban lakó emberek

5 évente választják meg

a saját országuk európai parlamenti képviselőit.

A következő **választások** 2019-ben lesznek.

Európai Unió

Az Európai Unió (röviden: EU) egy 28 országból álló csoport.

Ezeket az országokat tagállamoknak nevezzük.

Ezek az országok, azért működnek együtt,

hogy az emberek Európában békében éljenek,

legyen munkájuk és jó legyen az életük.

Értelmi Fogyatékosság

Ha értelmi fogyatékosságod van,  
akkor másokhoz képest nehezebb megértened az információkat és új dolgokat tanulnod.

Ez az élet bizonyos részeit megnehezíti.

Az értelmi fogyatékossággal élő embereknek

gyakran szüksége van

támogatásra a tanulásban vagy a munkahelyen.

Az értelmi fogyatékosság gyakran a felnőttkorod előtt következik be,

de az egész életedre meghatározó hatással lesz.

Fogyatékossággal élő emberek

Európai Parlamentje

A Fogyatékossággal élők Európai Parlamentje

az európai fogyatékossággal élő emberek

nagy találkozója.

Ezen az eseményen arról beszélnek,

hogy milyen változásokat szeretnének.

Arról is beszélnek,

hogy milyen gondjaik vannak az életben

fogyatékossággal élő emberként.

A Fogyatékossággal Élő emberek Európai Parlamentjét

Brüsszelben, Belgiumban rendezik meg.

Öt évente rendezik meg.

**Gondnokság**

**A gondnokság lehetővé teszi néhány embernek, hogy mások helyett fontos döntéseket hozzanak.**

**A gondnok az, aki meghozza helyetted a döntéseket.**

**A gondnokod cselekvőképes.**

**A gondok eldöntheti helyetted például, hogy hol lakj.**

**Sok gondnokság alatt álló ember nem szavazhat,**

**nem házasodhat és nem nevelheti a saját gyermekeit.**

**Hozzáférhetőség**

Hozzáférhető valami, ha az könnyen használható

a fogyatékossággal élő emberek számára.

Például:

• A rámpák, az épületekbe való bejutáshoz.

• A könnyen érthető kommunikációval közölt információ.

• A jelnyelven közölt információ.

**Inclusion Europe**

Az Inclusion Europe az **értelmi fogyatékossággal** élő emberekért

és családjaikért működő szervezet.

Az egyenlő jogokért és a befogadásért küzdünk Európában.   
Változást akarunk elérni az európai döntéshozatalban.

1988-ban alakultunk.

39 európai országból 75 tagunk van.

A székhelyünk Belgiumban van, Brüsszel városában.

Kiáltvány

A kiáltvány egy szöveg,

ami egy szervezet vagy ember céljait mondja el.

Általában választások előtt csinál ilyet,

olyan ember vagy szervezet,

aki azt akarja, hogy megválasszák.

A kiáltványok nyilvánosak,

vagyis mindenki el tudja őket olvasni.

Kormány

A kormány emberekből álló csoport,

akik döntéseket hoznak az ország működésével kapcsolatban.

Például:

* arról, hogy mire költi az ország a pénzét
* tömegközlekedésről
* iskolákról
* kórházakról.

Néhány évente **választások** vannak,

ahol új kormányt választunk.

**Könnyen érthető kommunikáció**

A könnyen érthető módon írt szöveg

egyszerűen megfogalmazott szöveg.

Az értelmi fogyatékossággal élő emberek számára is érthető.

A könnyen érthetően megírt szövegeken

található ez a logó.

A logó alapján könnyebb megtalálni őket.

Vannak szabályok, amik betartásával kell megírni

a könnyen érthető szövegeket.

A könnyen érthető kommunikáció európai szabályairól itt találsz információt: [www.easy-to-read.eu](http://www.easy-to-read.eu)/hu

Önérvényesítés

Az önérvényesítés az,

amikor értelmi fogyatékossággal élő emberek

kiállnak magukért

vagy más értelmi fogyatékossággal élő emberekért.

Politikus

A politikus olyan ember,

akinek az a munkája,

hogy vezesse az országot

vagy az ország egy részét.

**Választás**

**A választás az, amikor az emberek elmennek szavazni.   
A választás az, amikor kiválasztod ki legyen a vezető,**

**aki fontos döntéseket hoz helyetted.**

Különféle területeken vannak választások.  
**Például, amikor megválasztod**

**a városod új polgármesterét,**

**vagy az országod új miniszterelnökét.**